google/wiki40b huggingface dataset:
Anklageprinsippet

Straffeprosessteorien har to hovedtyper rettergangsordninger. En prosess hvor to parter strides og dommeren er den upartiske oppmann som tar vare på prosessens spilleregler og tilslutt treffer en avgjørelse kalles en anklageprosess eller en akkusatorisk prosess. Vanligvis er den ene parten da en offentlig aktor, men kan også være en privatperson. Dette kalles i strafferetten for anklageprinsippet, eller det akkusatoriske prinsipp. Hovedprinsippet er da at det er partene som sørger for bevisene i saken og deres representanter (aktor og forsvarer) som under hovedforhandlingene eksaminerer tiltalte, vitner og sakkyndige. Domstolen nøyer seg stort sett med å ta standpunkt til det som partene legger frem.
Den andre hovedtypen er en prosess der dommeren har til oppgave å oppklare saken. Den mistenkte er da ikke part i saken men undersøkelsesgjenstand. Dette kalles en inkvisisjonsprosess eller en undersøkelsesprosess. I strafferetten kalles dette inkvisisjonsprinsippet og domstolen har da et ansvar for sakens opplysning, og det er dommeren som eksaminerer tiltalte, vitner og sakkyndige. Domstolen kan også på eget initiativ undersøke om det skal reises en sak.
Norsk straffeprosess er i hovedsak en anklageprosess og kan karakteriseres som en anklageprosess med visse inkvisitoriske innslag. I angelsaksiske land har man en nokså rendyrket anklageprosess. På kontinentet, f. eks. i Tyskland og Frankrike har prosessen bevart langt mer av inkvisisjonsprinsippet. I forarbeidene til straffeprosessloven av 1887 ble motsetningen mellom anklageprosess og inkvisisjonsprosess diskutert og distinksjonen er fortsatt tema i straffeprosessretten.
I norsk rett er det viktigste uttrykket for anklageprinsippet å finne i straffeprosessloven § 63: «Domstolene trer bare i virksomhet etter begjæring av en påtaleberettiget, og deres virksomhet opphører når begjæringen blir tatt tilbake». Domstolen kan ikke reise en straffesak uten at enten en politiadvokat, statsadvokat eller riksadvokaten ber om det eller en privatperson begjærer privat straffesak.
Logarska dolina (hoppbakke)

Historie

Den første skihoppingen i Ljubno ble gjort i små bakker bygd opp av snø i 1931. En K60-bakke, konstruert av Stanko Bloudek, ble bygd på stedet i perioden 1949-1952. Den fikk selskap av en K25-bakke i 1955. Skiklubben SSK Ljubno ble stiftet i 1973, og året etter ble hoppbakkene modernisert og utvidet til K65 og K35. I tillegg ble det bygd en bakke med K18. Den minste bakken ble utvidet til K20 og fikk plastmatter i 1983, og to år senere ble den minste bakken med K8 bygd. Den nest største bakken ble utvidet til K45 og fikk plastmatter i 1989. På 1990-tallet ble K65-bakken utvidet til K80.
De to minste bakkene ble ombygd i 2001, den nest største i 2004, mens den største bakken ble utvidet til K85 i 2005. Hele hoppanlegget ble modernisert i 2015. Etter at FIS i 2017 justerte reglene for fastsettelse av K-punkt og bakkestørrelse, ble bakkestørrelsen redusert fra 95 til 94 meter, uten at selve bakken var blitt endret.
Rajya Sabha

Valgte medlemmer

Det er 238 medlemmer som blir valgt indirekte av de lovgivende delstatsforsamlingene. Disse medlemmene representerer de 28 delstatene og to territoriene (Union territories), inkludert hovedstaden (National Capital Territory) New Delhi og Puducherry. Tildeling av seter skjer på grunnlag av befolkningen i de enkelte delstatene og territoriene.

Nominerte medlemmer

Etter artikkel 80 i Grunnloven skal tolv av de i alt 250 representantene i Rajya Sabha nomineres av Indias president, blant personer som har spesiell kunnskap eller praktisk erfaring i fagområder som litteratur, naturvitenskap, kunst eller sosiale tjenester. 
Siden begynnelsen i 1952 har 105 medlemmer blitt utnevnt hittil, hver for en periode på seks år, og med en ekstra bestemmelse om at en tredjedel av kammeret skal fornyes annethvert år.
Hjörtur Hermannsson

Landslaget

Han ble tatt ut i Islands EM-tropp til EM i Frankrike 2016.
Yishui

Yishui (kinesisk: 沂水县 ; pinyin: Yíshuǐ Xiàn) er et fylke i provinsen Shandong i Folkerepublikken Kina. Det ligger i byprefekturet Linyi.
Befolkningen var i 1999 på:1.115.927.

Kulturminner

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.
Kun for dine øyne

Handling

Når et britisk skip synker i Det joniske hav, starter en febrilsk kamp for å finne lasten: et vestlig kontrollsystem for atomdrevne ubåter kalt ATAC. James Bond blir sendt på søket, som først er utført av den britiske havforskeren Sir Timothy Havelock og hans greske kone Iona. På grunn av sine kunnskaper blir begge drept, mens datteren Melina overlever. Besatt av tanken på hevn er hun på sporet av morderen, og det er under en slik utflukt at hun krysser James Bonds spor. Via en tilsynelatende britiskvennlig mann ved navn Aristotle Kristatos, får Bond tips om at den kriminelle Milos Columbo kan stå bak forsøket på å skaffe ATAC-en for russerne. Topol klarer imidlertid å overbevise Bond om at det er Kristatos som er den virkelige skurken, og sammen med Topols menn forsøker Bond å komme seg inn i Kristatos skjulested, høyt på toppen av et fjell i Hellas. Imens er russerne og general Gogol på vei for å hente ATAC-en som nå er i Kristatos besittelse.

Mottakelse

Kun for dine øyne ble en betydelig suksess som tjente 195,5 millioner dollar verden over, hvorav 54 milioner i USA. Inntektene bidro til å redde filmselskapet United Artists fra konkurs etter den katastrofe Himmelporten fra 1980. Dette var den siste James Bond-filmen som ble distribuerte eksklusivt av United Artists, før de ble slått sammen med MGM. 
Filmen ble forholdsvis godt mottatt av anmelderne og har fått 73 % på Rotten Tomatoes. Den amerikanske filmkritikeren Roger Ebert gav den to av fire stjerner. Anmelderne i VG og Arbeiderbladet gav den terningkast fire, mens Dagbladet gav den tre.
John Gabriel Borkman (TV-film)

Tilpasninger

Handlingen var - uten klar påviselig grunn - flyttet til 1920-tallet.
Bronken hadde også brukket teksten opp og flettet opptrinnene i hverandre. Seerne fikk blant annet en opplevelse av at samtalene mellom søstrene nedenunder fant sted samtidig med det som skjedde oppe hos Borkman i salen over hodene deres. En fikk innimellom også glimt av det som skjedde utendørs: snømåking og kjøring til og fra.
Enkelte ting, som kun ble fortalt i teksten, ble vist i bilder i filmen, slik som nedkjøringen av gamle Foldal.
Heavenly Attack

Heavenly Attack er et musikkalbum med Randi Tytingvåg, utgitt i 2004. Dette er hennes debutalbum.
Raudvika

Raudvika er en liten bukt på østsiden av det norske bilandet Peter I Øy i Antarktis. Den ligger sør for Hælbreen på von Bellingshausenkysten. Den har fått sitt navn fra den rødaktige fargen på sjøen her.
Ullernchausséen/Silurveien naturminne

Ullernchauséen/Silurveien naturminne er en stor sommereik som ble fredet 21. november 1959.
Treet er 200 år gammelt (per 2010) og ikke i særlig god tilstand, trolig soppangrepet. Skiltet som viser at treet er fredet er ødelagt.
Voluntary Human Extinction Movement

Voluntary Human Extinction Movement (VHEMT) er en miljøbevegelse som mener alle mennesker bør avstå fra reproduksjon, for å forsårsake en gradvis, frivillig utryddelse av menneskeheten. VHEMT støtter utryddelse av menneskeheten fordi de, som gruppe betraktet, mener det vil forhindre miljøødeleggelser. Gruppen slår fast at en reduskjon av antall mennesker ville ha forhindret en stor del av menneskeskapte menneskelige lidelser. Utryddelse av ikke-menneskelige arter, samt knappheten av ressurser mennesker er avhengige av, blir ofte beskrevet av gruppen som bevis for den skade som forårsakes av overbefolkning av mennesker.
VHEMT ble grunnlagt i 1991 av Les U. Knight, en amerikansk aktivist som ble en del av miljøbevegelsen på 1970-tallet, og som etter dette konkluderte med at utryddelse av menneskeheten var beste løsning for de problemer som møter jordens biosfære og menneskehet. Knight utgir gruppens nyhetsbrev, og tjener også som dens talsmann. Selv om gruppen blir fremmet på eget nettsted, samt er representert på enkelte av miljøbevegelsens arrangementer, er gruppen sterkt avhengig av eksterne medier for å spre sitt budskap. Mange kommentatorer anser gruppens plattform for uakseptablet ekstrem, mens andre skribenter har hyllet VHEMTs perspektiv. Som et tilsvar mot VHEMT har enkelte journalister og akademikere argumentert for at mennesker kan utvikle bærekraftige livsstiler, eller kan redusere befolkningen til et bærekraftig nivå. Andre hevder at, uavhengig av fordelene ved ideen, vil menneskeheten, på grunn av trangen til reproduksjon, aldri frivillig søke utryddelse.

Historie

Voluntary Human Extinction Movement ble grunnlagt av Les U. Knight, en innbygger i Portland, Oregon, som vokste opp i en stor familie. Etter å ha engasjert seg i miljøbeveglsen som college-student på 1970-tallet, tilskrev Knight de fleste farer som truer menneskeheten, til overbefolkning av mennesker. Etter å ha kommet til denne konklusjonen, sluttet han seg til organisasjonen Zero Population Growth, og valgte å gjennomgå vasektomi i en alder av 25 år. Han konkluderte senere med at en fullstendig utryddelse av menneskeheten ville være beste løsning på jordens miljøproblemer. Han mener at ideen har blitt fremmet av flere personer gjennom menneskehetens historie.
I 1991 begynte Knight å utgi VHEMTs nyhetsbrev, kjent som These Exit Times.
Wedel kraftverk

Wedel kraftverk er et varmekraftverk utenfor storbyen Hamburg, beliggende i delstaten Schleswig-Holstein i det nordlige Tyskland. Det har en installert produksjonskapasitet på 501 MW, fordelt på 3 fortsatt operative blokker.
Anlegget ble påbegynt omkring 1962 og stod ferdig i 1991. I mellomtiden er 1 blokk stengt. Brenselkilden er kull og råolje. Operatør er energiselskapet Vattenfall.
De totale CO2-utslippene i 2008 var ca. 1 376 500 tonn, mot en utslippskvote samme år på 1,32 mill tonn.
Prosopografi

Prosopografi er en historisk metode som går ut på å samle detaljerte oppysninger om livsforløpet til en gruppe mennesker og dens indre relasjoner. Prosografi kalles også for kollektiv biografi, hvilket forteller om fremgangsmåten.
Curtiss-Wright Junior

Konstruksjon og produksjon

Utformet som et minimalistisk, rimelig fly, ble Junior markedsført som «bygget for å selges for prisen av en bil i middels prisklasse». Curtiss-Robertsons planer om å bygge flyet ble fremskyndet på grunn av at Aeronca C-2 og American Eagle kom på markedet. I håp om å konkurrere i samme klasse, kjøpte selskapet rettighetene til Snyder Buzzard, men oppdaget snart at den rett og slett ikke kunne bygges godt nok. For å erstatte den ble Skeeter produsert med et helt nytt design som beholdt Buzzards grunnleggende konfigurasjon. Flyet hadde et skrog med kvadratisk tverrsnitt laget av stålrør dekket med stoff. Toppen av flykroppen var åpen hvor hensikten  var å skape en åpen cockpit for pilot og passasjer plassert i tandem. Den lille pushermotoren var montert på den øvre overflaten av en parasollvinge. Understellet var fast med halehjul.

Curtiss fusjonerer med Wright

Da flyet ble klart for markedet i 1931 hadde Curtiss-Robertsons morselskap fusjonert inn i Curtiss-Wright, og Skeeter fikk ny betegnelse og ble hetende CW-1 Junior. Salget gikk relativt bra i 1931 med 270 fly som ble solgt for 1490 dollar, men suksessen varte ikke lenge. Pusherpropellen var kilden til to alvorlige problemer. Først, den valgte motoren: en tre-sylindret Szekely SR-3 stjernemotor som hadde en kjent tendens til å kaste sylindrene. Junioreierne løste dette problemet ved å feste en stålledning rundt motoren, slik at kastede sylindere ble holdt på plass til flyet var trygt på bakken. Det andre problemet var ikke så lett løse. Juniors lave stilling på bakken og tilstedeværelsen av en propell i en posisjon der folk ikke var vant til å finne den, førte til en rekke ulykker hvor personer på bakken gikk inn i den roterende propellen, spesielt da passasjerer gikk i land. Disse problemene, kombinert med et svært omtalt fatalt havari, forårsaket slutten på Juniors salg. I begynnelsen av 1932 hadde salget nesten stoppet, og Curtiss-Wright besluttet å avslutte produksjonen.

Museale fly

Flere Juniorer ble fortsatt fløyet av private eiere i 2012. En rekke Juniorer er bevart som museumsfly, hvorav noen er i flyvedyktig tilstand. De finnes i National Air and Space Museum, Fantasy of Flight, Old Rhinebeck Aerodrome, Carson City (Nevada),  Yesterday's Flyers, og Pioneer Flight Museum.
Håjafjorden

Håjafjorden er en fjord på nordvestsiden av Kvaløya i Tromsø kommune i Troms. Fjorden ligger mellom øya Håja i nord og Tussøya og Angstauren i sør. Fjorden strekker seg seks kilometer østover til Risøya, der Nordsundet og Sørsundet går på hver sin side av øya videre til Sessøyfjorden og Ersfjorden. Fjorden har innløp i vest mellom Nipneset på Håja i nord og Eggløysa i sør. Sør for Tussøya og Angstauren ligger Kattfjorden.
Opsjonsverdi (nytte-kostnadsanalyse)

Opsjonsverdi eller kvasiopsjonsverdi viser i velferdsøkonomi til verdien av at en ressurs spares til senere bruk. Det gjelder særlig miljøgoder. Opsjonsverdi brukes også i finans om verdien av det finansielle instrumentet opsjon. Den velferdsøkonomiske bruken av ordet stammer fra likheten mellom fremtidig verdsetting av ressurser og verdsetting av opsjoner.
Bruken av uttrykket i velferdsøkonomi stammer fra en artikkel fra 1974 av Kenneth Arrow og Fischer hvor de studerer nedbygging av et et naturområde. Det er en irreversibel beslutning, siden rekreasjonsverdien av området går tapt for godt. Hvilken verdi en ville satt på å beholde rekreasjonsverdien i fremtiden, er usikker. Det oppstår derfor en kvasiopsjonsverdi knyttet til å utsette inngrepet som må inkluderes i en nytte-kostnadsanalyse av naturområdet. Begrepet er også relevant i forbindelse med utslipp av stoffer med lang nedbrytningstid i naturen, slik som utslipp av karbondioksid.
Alice Comyn

Familie

Alice var født i Aberdeenshire i Skottland i 1289 som den eldste datteren til Alexander Comyn, sheriff av Aberdeen, og Joan le Latimer. Hun hadde en yngre søster, Margaret, som senere ble gift først med sir John Ross, og for andre gang med William Lindsay, herre av Symertoun.
Hennes besteforeldre på farsiden var Alexander Comyn, 2. jarl av Buchan, justiciar og konstabel av Skottland, og Elizabeth de Quincy. Hennes besteforeldre på morsiden var William le Latimer og Alicia Ledet; solid normannisk adel på begge sider. Hennes onkel var John Comyn, jarl av Buchan, en av de mest mektige jarlene i Skottland. Jarlen, som døde i desember 1308, var gift med Isabella MacDuff, men ekteskapet var barnløst. Alice var John Comyns arving til tittelen grevinne av Buchan selv om jarledømmet hadde blitt nedlagt og gått tilbake til kronen etter at onkelen døde i England hvor han dro som flyktning.

I fiksjonen

Alice Comyn opptrer som en figur i Barbara Erskines roman Kingdom of Shadows (Skyggenes kongedømme) som er basert på livet til Isabella MacDuff.
Retriever Norge

Retriever Norge AS er et medieselskap som tilbyr søk i nyhetsarkiv, medieovervåking og analyse. Retriever er eid av NTB og Tidningarnas Telegrambyrå. Selskapet tilbyr arkivsøk i 304 norske aviser og tidsskrifter (pr oktober 2016), de fleste fra omkring 2007/2010 og framover. Arkivet er også kjent under navnet Atekst, som opprinnelig var Aftenpostens digitale artikkelarkiv. 
Den eldste kilde i mediearkivet er VG, som er tilgjengelig tilbake til avisens start 23. juni 1945. Ettersom nettavisene ofte publiserer kortversjoner av papiravisene eller andre nyhetssaker, er Retriever en mer komplett kilde til det norske mediebildet. Imidlertid inngår ikke lenger artikler fra avisenes nettutgaver.
Søketjenestene er en betalingstjeneste. I tillegg til arkivsøk i Atekst tilbyr Retriever også medieovervåking av omtrent alle norske aviser og tidsskrifter, samt medieanalyse.

Retriever-konsernet

Morselskapet er Retriever AB som eier 100 % av Retriever Norge AS. 
Retriever Norge AS eier 100 % i Mediearkivet NO AS
Retriever AB eier også selskapene Retriever Sverige AB, Mediearkivet AB og Retriever Information AB. Retriever AB er i sin tur eid av NTB og Tidningarnas Telegrambyrå med henholdsvis 34 % og 66 %
Bjørkedal (Telemark)

Bjørkedalen er en bygd i Porsgrunn i Telemark.
I Bjørkedalen finner man Fjerdingen, det høyeste punktet i Porsgrunn.

Forhistorie

Det er ingen oldtidsfunn fra Bjørkedalen, heller ingen funn fra bronsealder eller yngre og eldre jernalder. Derimot i Vikingtiden skjer det noe spesielt. Fra denne tiden er det svært mange gravfunn og gravhauger. Det er derfor tenkelig at det er i denne tiden bygda fikk fast busetting.

Skogbruk (ca. 1850–1880)

Eidanger lå heldig til for leveranse av trekull på grunn av de mange fjordene og strandtomtene. Så å si alle skogeiere i Bjørkedalen av herredet drev derfor med trekullbrenning. Fra Bjørkedalen ble det stundom levert trekull ved Døvik eller Hasler.
Kyger Creek kullkraftverk

Kyger Creek kullkraftverk  er et kullkraftverk i Gallia County, delstaten Ohio i det østlig-sentrale USA. Det har en installert produksjonskapasitet på 1068 MW, fordelt på 5 like store blokker / turbiner. Operatør er American Electric Power og First Energy.
Anlegget ble bygget ut i årene 1950–1955. Brenselkilden er (sub-)bitumenøst kull og lignitt. Utslippene av CO2 i 2007 var totalt 7,326 mill tonn.
Cap Gris-Nez

Cap Gris-Nez er et nes på Côte d'Opale i départementet Pas-de-Calais i Nord-Frankrike. Det ligger mellom Wissant og Audresselles i kommunen Audinghen.
Klippene på Cap Griz Nez er det punktet i Frankrike som ligger nærmest England, bare 34 km fra Dover, og på klare dager kan en se de hvite klippene ved Dover. Bakken er dekket av strandnellik og fjærekoll, og klippene er et flott utkikkspunkt for å se skipstrafikken i sjøen nedenfor. 
På toppen av klippene ligger restene av en engelsk festning bygget av Henrik VIII på begynnelsen av 1500-tallet. Under andre verdenskrig bygde tyskerne et blokkhus inne i ruinene, og området har en rekke bunkere som var en del av Atlanterhavsvollen, som skulle forhindre en alliert landgang. Den korte avstanden till England gjorde også at det ble anlagt tungt artilleri, som kunne dekke hele kystlinjen mellom Calais og Boulogne. Batterie Grosser Kurfurst hadde tre 170 millimeter kanoner og Batterie Todt hadde fire 380 mm kanoner. Et av blokkhusene til det siste batteriet huser i dag Atlanterhavsvoll-museet.
Området ble inntatt av 3rd Canadian Infantry Division i september 1944.
Ransom (1975)

Handling

En britisk terrorgruppe har tilfangetatt Storbritannias ambassadør i et Skandinavisk land. Kravene er å få løslatt fengslede kamerater i Storbritannia. Sjefen for skandinavisk sikkerhetstjeneste, Nils Tahlvik får i oppdrag å løse krisen. De videre kravene til terroristene er at alle skal flys ut i det passasjerflyet som samtidig kapres på Fornebu. Tahlvik havner i et politisk dobbeltspill på høyt nivå der alle er mot ham, Inklusive den norske og den britiske regjeringen som vil være imøtekommende mot kaprerne.

Om filmen

Innspillingen tok til i Oslo 14. januar 1974. Ransom ble filmet i Norge, og noen scener ble også filmet i Shepperton Studios i Shepperton, England. Scenene fra Norge omfatter blant annet tidligere Fornebu flyplass, Oslo Sentrum med Rådhusplassen, Norges Vassverks- og Energidirektorats (NVE) bygning på Majorstua brukes i to korte scener som «Scandinavia Department of the Interior». Den britiske ambassadørens residens «in the mountains» er spilt inn et sted i Romerike hvor man ser politibiler med registreringskilt CJ.
Filmen ble ikke godt mottatt i USA der den ble oppfattet som forvirrende og usammenhengende.
VG og Dagbladet gav den terningkast fire, mens Aftenposten gav den tre.
Produksjonskostnadene var på $1,5 millioner.
Wars of the Roses

Wars of the Roses er det åttende studioalbumet til Ulver
EM i fotball for kvinner 2005 kvalifisering klasse B

Gruppespill

Gruppen hadde skiftet navn fra «klasse B» til «andre kategori». På grunn av utvidelsen etter kvalifiseringen til klasse A, var det bare tre grupper, ikke fire.
Spettefugler

Biologi

Spettefuglene er hovedsakelig insektetere, selv om vokseterne også kan utnytte bivoks og tukanene primært er frugivore. Nesten alle artene har korte ekstremiteter med føtter som har to tær (2. og 3. tå) som peker framover og to tær (1. og 4. tå) som peker bakover - såkalt zygodactyly, en evolusjonær adapsjon som har åpenbare fordeler når mesteparten av livet tilbringes i trærne. Zygodactyly gjør artene til ypperlige klatrere. Alle spettefuglene, men unntak for artene i jakamarfamilien, mangler dun i alle stadier av livet, også når de er nyklekte.
Spettefuglene varierer i størrelse, fra den vesle malaypikuletten (Sasia abnormis) som måler cirka 9 cm og veier omkring 7,2–12 g, til tocotucanen (Ramphastos toco) som måler cirka 55–61 cm og veier omkring 500–860 g.

Taksonomi

Jakamarer og dovenfugler behandles ofte i den separate ordenen Galbuliformes, men dette savner allmenn aksept. DNA-analyser viser et de danner en egen evolusjonær utviklingslinje, men de fleste regner denne linjen som en delgruppe av spettefugler. De andre familiene danner en monofyletisk gruppe, men slektskapet mellom skjeggfugler og tukaner er ikke fullt klarlagt og det virker som om de afrikanske og asiatiske skjeggfuglene utgjør distinkte evolusjonær linjer. Det samme gjelder for tukanskjeggfuglene. Spettene og vokseterne er søsterfamilier, og de to familiene som er nærmest beslektet med hverandre.
Anglisering

Å anglisere eller å anglifisere betyr å snakke eller handle engelsk. Dette gjelder blant annet språk, kultur og opptreden. Verbene skilles ved at førstnevnte omtales om en prosess der eksempelvis et uttrykk gjøres «mer engelsk» enn tidligere, mens anglifisering omhandler et fenomen som allerede er forandret i retning av det engelske språk, kultur og lignende.
Ved den økende bruken av engelsk i litteratur og medier, kanskje spesielt på internett er det norske språket utsatt for anglisering/anglifisering, noe det norske Språkrådet arbeider med. Eksempler på engelske ord og uttrykk som benyttes ofte i det norske språket i dag kan være aircondition, breakdance og deadline.
Torinosu Wan

Torinosu-wan (69°29′S 39°34′Ø) er en smal vik i den østlige delen av Lützow-Holmbukta. Den ligger på vestsiden av Skarvsnes 2,8 km vest for Suribachi Yama, på kysten av Dronning Maud Land. og ble kartlagt etter landmålinger og flyfoto tatt under Den japanske antarktisekspedisjonen (JARE), 1957-62. Navnet (Fuglereirvika) ble gitt av JARE i 1973.
Moradabad (distrikt)

Demografi

Ved folketellingen i 2011 var det 4 773 138 innbyggere i distriktet, mot 3 810 983 i 2001. Den urbane befolkningen utgjør 33,01 % av befolkningen.
Barn i alderen 0 til 6 år utgjorde 15,99 % i 2011 mot 20,31 % i 2001. Antallet jenter i den alderen per tusen gutter er 912 i 2011, det samme som i 2001.
Nils og Mette

«Nils og Mette» er en gammel vise som kom i skillingstrykk rundt 1895, og skal stamme fra Jessheimtraktene på Romerike.
Tilgift

Tilgift er en tilleggsytelse ved levering av produkter til kunder. Ved salg av en dress kan det regnes som tilgift å tilby et gratis slips hvis kunden bestemmer seg. På den måten får selgeren en hurtigere avgjørelse med større sannsynlighet for kjøp.
Bruk av tilgift er tradisjonelt forbudt, men grensene for hva som regnes som tilgift er ikke tydelige. I dansk rett er tilgift tillatt, men betingelsen er at informasjon om ytelser og pris er tilstrekkelige.
Ordet tilgift brukes bare om ekstraytelser til produktet. Argumentasjon for et produkt og dettes bruksmessige fordeler er lovlig salgsteknikk.